အပူစီးကူးခြင်း

အပူစီးကူးခြင်း () သည် ငွေ့ရည်များ စီးဆင်းရွေ့လျားခြင်းကြောင့် ဖြစ်ပေါ်သော အပူကူးပြောင်းခြင်းဖြစ်စဉ်တစ်ခုဖြစ်သည်။ အပူစီးကူးခြင်းသာ် အရည်နှင့် အငွေ့များ (ငွေ့ရည် - fluid) တွင်ရှိသော မော်လီကျူးများ၏ စုပေါင်းဆောင်ရွက်မှုဖြစ်၍ ဤနည်းသည် အစိုင်အခဲအခြေနေရှိသော အရာများတွင် ဖြစ်ပေါ်နိုင်မှုမရှိပေ။ အကြောင်းမှာ အစိုင်အခဲတို့၌ ထိုမော်လီကျူးများသည် စီးဆင်းခြင်း၊ ပျံ့နှံ့ခြင်း မရှိနိုင်၍ဖြစ်သည်။ အစိုင်အခဲတွင်ဖြစ်သော အပူကူးပြောင်းမှုပုံစံကို အပူလျှောက်ကူးခြင်းဟု ခေါ်ဆိုသည်။ 

အပူစီးကူးခြင်းကို ဒြပ်များ ကြီးမားသောစီးဆင်းရွေ့လှားမှုကဖြစ်ပေါ်စေသည်။ ဥပမာအားဖြင့် ကမ္ဘာမြေတွင် လေထု၏ လှုပ်ရှားလည်ပတ်မှုကို အပူပိုင်းဒေသမှ ဝင်ရိုးစွန်းဒေသများဆီသို့ "လေပူစီးကြောင်း"၊ ဝင်ရိုးစွန်းဒေသမှ အပူပိုင်းဒေသများဆီသို့ "လေအေးစီးကြောင်း" များက ဖြစ်ပေါ်စေ၏ ။ (ဤ၌ ကမ္ဘာလည်ပတ်မှုသည် လေစီးကြောင်းများ၏ လားရာကို လတ္တီကျုပေါ်မူတည်၍ ပြောင်းလဲစေသည်) အပူစီးကူးခြင်းနှင့်ပတ်သက်သော နမူနာတစ်ခုကို ကားအင်ဂျင်များတွင် တွေ့နိုင်၏ ။ အင်ဂျင်များ၌ ရေ (သို့) အပူလျှော့ချရည် (coolant) များက အအေးခံစနစ်တွင် ပစ္စတင်များဆီသို့ လှည့်ပတ်သွားလာစေခြင်းဖြင့် အင်ဂျင်ကို အေးမြစေရန် (အပူမလွန်ကဲစေရန်) ထိန်းပေးနိုင်သည်။

သဘာဝစီးကူးမှုကို ဖော့အား (ဂုဏ်သတ္တိ) (buoyant forces) ကဖြစ်စေ၏ ။ အဘယ်ကြောင့်ဆိုသော် အပူလျိန်မြင့်မားလာသည်နှင့် တစ်ပြိုင်နက် သိပ်သည်းဆကျဆင်းလာကာ လေပူများ အထက်သို့ တက်သည်။ ဤအခြေခံသဘောတရားသည် မည်သည့် ငွေ့ရည်အတွက်မဆို အသုံးချနိုင်ရာ ဥပမာဆိုရလျှင် မီးဖိုပေါ်၌ တင်ထားသော ရေနွေးအိုးတစ်လုံးကို ဤစီးကူးမှုပုံစံဖြင့် ပူစေ၊ နွေးစေသည်။ သမုဒ္ဒရာ ရေစီးကြောင်းနှင့် ကမ္ဘာ့လေထု၏ လေစီးကြောင်းကြီးများသည် အပူစွမ်းအင်ကို ကမ္ဘာ့တစ်နေရာမှ အခြားနေရာတစ်ခုသို့ ကူးပြောင်းပို့ဆောင်ပေးကြသည်။

ကိုးကား

အပူကူးပြောင်းခြင်း